Røntgenium

Røntgenium er kunstig fremstilt radioaktivt grunnstoff med kjemisk symbol Rg og atomnummer 111.

 Historie 
Røntgenium ble offisielt oppdaget 8. desember 1994 av Sigurd Hoffmann et al (en forskergruppe ledet av Peter Armbruster og Gottfried Münzenberg) ved Gesellschaft für Schwerionenforschung (GSI) i Darmstadt, TysklandRoyal Society of Chemistry: Roentgenium Besøkt 30. mai 2014. Bare 3 atomer (alle 272Rg) ble fremstilt ved kaldfusjon av 209Bi (vismut) og 64Ni (nikkel) i en linjær partikkelakselerator:



I sin 2003-rapport kunngjorde IUPAC/IUPAP Joint Working Party (JWP) at de tyske forskerne skulle anerkjennes som stoffets oppdagere.

Røntgenium ble av GSI-forskerne foreslått som nytt navn på grunnstoffet som inntil da ble kalt unununium (kvasi-latinisering av tallene en-en-en) med kjemisk symbol Uuu. Det er oppkalt etter Wilhelm Conrad Röntgen (som oppdagerent røntgenstråler 22. desember 1895).


 Egenskaper 
Røntgenium er et radioaktivt transisjonsmetall med kortlivede isotoper. Kun få atomer er fremstilt, og det, kombinert med den korte levetiden gjør at det vites lite om stoffets kjemiske og fysiske egenskaper. Det er forventet at det er et fast stoff ved romtemperatur.

 Isotoper 
12 isotoper er beregnet eller kjent, og alle er ustabile (og dermed radioaktive). De mest stabile er 283Rg med beregnet halveringstid 10 minutter, 282Rg med beregnet halveringstid 4 minutter, 281Rg med beregnet halveringstid 1 minutt. De resterende isotopene har halveringstider kortere enn 4 sekunder, og de fleste kortere enn 200 ms.

CAS-nummer: 54386-24-2

 Forekomst 
Røntgenium forekommer ikke naturlig, men fremstilles kunstig i laboratorier.

 Anvendelse 
Røntgenium har ingen anvendelse, bortsett fra i forskningssammenheng.

 Referanser 

 Kilder 
IUPAC: Element 111 is named Roentgenium (publisert 6. november 2004) Besøkt 30. mai 2014

Kategori:Grunnstoffer